SERVICIUL VOLUNTAR SITUAŢII URGENŢĂ

I N F O R M A R E

**PERSOANELE FIZICE DIN MUNICIPIUL CĂLĂRAȘI CARE ASIGURĂ CAZAREA REFUGIAȚILOR PROVENIȚI DIN ZONA CONFLICTULUI ARMAT DIN UCRAINA**

**Prin prezenta vă aducem la cunoștință următoarele aspecte referitoare la găzduirea refugiaților proveniți din zona conflictului armat din Ucraina, precum și documentele necesare pentru decontarea cheltuielilor cu hrana și cazarea acestora:**

1. **În conformitate cu H.G.R. 336/2022 modificată prin H.G.R. 494/2022, pentru a beneficia de decontarea cheltuielilor cu hrana și cazarea cetățenilor străini proveniți din zona conflictului armat din Ucraina, persoanele fizice care găzduiesc refugiați, depun în primele 3 zile lucrătoare ale fiecărei luni, pentru luna precedentă, la autoritățile administrației publice locale pe raza cărora se află locuința în care sunt găzduite persoanele refugiate, o cerere conform anexei 1 din H.G.R. 494/2022, însoțită de următoarele documente;**

* **CERERE, CARE TREBUIE SĂ CUPRINDĂ: numărul de persoane găzduite, numele și prenumele acestora, localitățile din care acestea declară că provin și intervalul de timp pentru care solicită decontarea cheltuielilor cu hrana și cazarea.**
* **DECLARATIE PE PROPRIA RĂSPUNDERE cu privire la realitatea informațiilor cuprinse în cerere;**
* **CONSIMȚĂMĂNT privind informarea și acordul de prelucrare a datelor cu caracter personal;**
* **ACTUL DE IDENTITATE AL SUBSEMNATULUI/SUBSEMNATEI, în copie;**
* **DOCUMENTE CARE ATESTĂ DREPTUL DE FOLOSINȚĂ ASUPRA LOCUINȚEI - Titlu de proprietate, Act de vânzare – cumpărare, copie.**
* **COPIE A ”PERMISULUI DE ȘEDERE” pentru persoanele refugiate care au depășit 3 luni de la intrarea în țară;**
* **COPIE DUPĂ ULTIMA VIZĂ DE INTRARE ÎN ȚARĂ, pentru persoanele refugiate pe care le găzduiți;**
* **TELEFON DE CONTACT .**

**IMPORTANT!**

* **Nu se primesc documente incomplete sau care prezintă ștersături, modificări, adăugiri și care nu sunt conforme cu originalul.**
* **Aveți obligația de a anunța telefonic orice modificare a numărului persoanelor cazate la Primăria municipiului Călărași, telefon fix 0242311005, interior 131 sau telefon mobil 0726684960 sau 0723506193.**
* **Salariații Primăriei municipiului Călărași vor efcetua anchete sociale la locațiile declarate de dumneavoastră, pentru verificarea autenticității datelor. Dacă la verificare se constată că numărul persoanelor nu este cel care a fost declarat inițial (persoane care au plecat din țară sau persoane nou venite) și acest lucru nu a fost anunțat, la cererea de decontare lunară se vor folosi datele constatate cu ocazia anchetei sociale efectuate.**

1. **Spațiul de locuit pe care îl puneți la dispoziția refugiaților trebuie să îndeplinească următoarele condiții:**

* **Să asigure cazarea individuală, colectivă și familială. Cazarea colectivă se face pe camera în funcție de sex, iar cazarea familială, presupune cazarea împreună a membrilor unei familii, asigurându-li-se un nivel corespunzător de intimitate;**
* **Să fie mobilat adecvat, cu pat, saltea, dulap, lenjerie de pat, potrivit numărului de persoane ce vor fi cazate. Asigurarea materialelor de igenă personală și a acesului la utilitați.**
* **Accesul la mijloacele mass media; TV, radio, internet pentru copii care urmează cursuri școlare.**
* **Alte condiții (vezi pe www. dopomoha.ro).**

**Dacă din diferite motive nu mai doriți (nu mai puteți) să cazați refugiați, trebuie să anunțați, Centrul Județean Călărași de Primire Cazare Refugiați (telefon 0758236077) pentru relocarea acestora.**